**O lume a iubirii**

*IOGENIUS*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Imaginez o lume scăldată în albastru,

cu soarele sclipind pe cer necontenit,

o lume-n care versul, romantic și măiastru,

hrănește cu iubire, orice îndrăgostit.

Imaginez o lume în care veselia

și armonia sacră, în suflete pătrund,

în care dăinuiește belșugul, omenia

și Pacea și Lumina și tot ce-i bun și sfânt.

Imaginez o lume, cu farmec de poveste.

Cu pulberea de stele scăldându-mi umerii,

cu zâmbet, cu blândețe și cu sclipiri celeste,

ce izvorăsc din inimi curate de copii.

Imaginez o lume în care Duhul Vieții

sălășluind de-a pururi în trupurile noastre,

să semene în ele splendoarea tinereții...

O lume a iubirii și-a visurilor noastre.

9 Februarie 2016

©copyright Eugen Paul Popa